คว้ามิชลิน 2 ดาวครั้งแรกของโลก
R-Hann-ศรณ์ร้านอาหารไทย เจ๊ไฝยังเกาะ 1 ดาวหนึบ,ผู้สื่อข่าวรายงานว่า เมื่อวันที่ 12 พ.ย.62 ที่โรงแรมแบงค็อก แมริออท เดอะ สุรวงศ์ มิชลิน ได้เปิดตัวคู่มือแนะนำร้านอาหารและที่พัก มิชลิน ไกด์ ฉบับกรุงเทพฯ เชียงใหม่ ภูเก็ตและพังงา ประจำปี 63 ซึ่งนับเป็นปีที่ 3 โดยปีนี้มีร้านอาหารใหม่ได้รับมิชลินสตาร์เพิ่มมากขึ้น โดยนายเกว็นดัล ปูลเล็นเนค ผู้อำนวยการฝ่ายจัดทำคู่มือมิชลิน ไกด์ทั่วโลก กล่าวว่า มิชลินได้ประกาศ 123 ร้านอาหารที่ได้รับรางวัลดาวมิชลิน (MICHELIN Star) และบิบ กูร์มองด์ (Bib Gourmand) ปี 63 ได้แก่ ร้านอาหารได้รับรางวัล 2 ดาวมิชลิน จำนวน 5 ร้าน ได้แก่ ร้านอาหาร (R-Haan), ร้านศรณ์ , ร้านเลอ นอร์มังดี, ร้านเมซซาลูน่า และ Sühring,ร้าน 2 ดาวมิชลินปีนี้ มีร้านอาหารไทย 2 ร้าน คือ ร้าน R-Haan และร้านศรณ์ ที่ได้รับ 2 ดาวมิชลินครั้งแรกของโลก โดยร้าน R-Haan นำเสนออาหารไทยสไตล์ต้นตำรับ ทั้งอาหารท้องถิ่นพื้นบ้านและอาหารชาววัง โดยใช้วัตถุดิบชั้นดีจากทั่วประเทศและร้าน ศรณ์ ที่คืนชีวิตให้แก่ศิลปะแห่งอาหารใต้ที่เคยสูญหายไปตามกาลเวลา โดยใช้วัตถุดิบจากกลุ่มเครือข่ายเกษตรกรและชาวประมง,ส่วนรางวัล 1 ดาวมิชลิน มีร้านที่ได้รับรางวัล 24 ร้าน ได้แก่ ร้าน 80/20, ร้านโบ.ลาน, ร้าน Canvas, Chefs Table, ร้านชิม บาย สยาม วิสดอม, ร้านเอเลเมนท์, ร้าน Gaa, Ginza Sushi ichi, JAIME by Jean Michel Lorain (เฌม บาย ฌอง มิเชล โลรองค์), เจ๊ไฝ, ร้านข้าว, ร้านฤดู, ร้านเมธาวลัยศรแดง, ร้านน้ำ, ร้าน Paste, ร้านเรือนปั้นหยา, ร้านสวรรค์, ร้านเสน่ห์จันทน์, ร้าน Savelberg, ร้านสระบัว บาย กิน กิน, ร้านสวนทิพย์, ร้านเทเบิล 38, Upstairs และร้านพรุ,ขณะที่ร้านอาหารที่ได้รับรางวัล บิบ กูร์มองด์ มีทั้งสิ้น 94 ร้าน ในจำนวนนี้เป็นร้านที่ตั้งอยู่ในกรุงเทพฯ 61 ร้าน , เชียงใหม่ 17 ร้าน, ภูเก็ต 14 ร้าน และพังงา 2 ร้าน โดยสรุปแล้วจำนวนร้านอาหารที่ได้รับคัดเลือกและจัดอันดับในคู่มือ มิชลิน ไกด์ กรุงเทพมหานคร เชียงใหม่ ภูเก็ตและพังงา ประจำปี 2563 ประกอบด้วย ร้านอาหาร 2 ดาวมิชลิน จำนวน 5 ร้าน เป็นร้านอาหารใหม่ 2 ร้าน ร้านอาหาร 1 ดาวมิชลิน จำนวน 24 ร้าน เป็นร้านอาหารใหม่ 4 ร้าน และ ร้านอาหารรางวัลบิบ กูร์มองด์ 94 ร้าน เป็นร้านอาหารใหม่ 27 ร้าน.
ที่โรงแรมแบงค็อก แมริออท เดอะ สุรวงศ์ มิชลิน ได้เปิดตัวคู่มือแนะนำร้านอาหารและที่พัก มิชลิน ไกด์ ฉบับกรุงเทพฯ เชียงใหม่ ภูเก็ตและพังงา ประจำปี 63 ซึ่งนับเป็นปีที่ 3 
มิชลิน,ร้านอาหาร,ร้าน 2 ดาวมิชลิน,ร้าน R-Haan,ร้านศรณ์,บิบ กูร์มองด์,เจ๊ไฝ